Vicent Sanchis - Permetrà Rajoy el referèndum? | NacióDigital\nper Vicent Sanchis , 1 de gener de 2017 a les 22:03 |\nEn algunes de les pàgines aclaridores que van explicar les claus internes de la consulta del 9-N es parla de l’extrema confiança de Mariano Rajoy. El president del govern espanyol es va creure els seus col·laboradors quan li van comentar que Joan Rigol els havia assegurat que la Generalitat no intervindria en la consulta del 9 de novembre, que tota la iniciativa cauria sobre els muscles de les associacions civils independentistes.\nÉs un episodi que no ha quedat mai ben explicat. Encara ningú ha preguntat al president del Pacte Nacional del Dret a Decidir si hi va haver aquelles converses. Si, com diuen a Madrid, ell es va atorgar la representació del president de la Generalitat i va acordar unes condicions amb el govern de l’Estat que després Artur Mas no va complir. Tampoc l’expresident de la Generalitat n’ha parlat mai de manera prou explícita.\nPotser per això Mariano Rajoy no va saber reaccionar i va permetre que es fes la consulta. Potser fins al darrer moment es pensava que la Generalitat no hi intervindria, malgrat que totes les evidències feien pensar exactament el contrari. Potser tot s’explica també per una qüestió de confiança excessiva o de displicència. Potser Rajoy al final s’hi va resignar perquè esperava que anés molta menys gent a votar. Alguns dels comentaristes més bèsties de la capital de l’Estat van menysprear la iniciativa fins i tot el mateix 9 de novembre amb substantius tan delicats com “botifarrada”.\nSigui com sigui, Mariano Rajoy va canviar després d’actitud i això explica la pressió del seu govern sobre la Fiscalia perquè Artur Mas, Joana Ortega i Irene Rigau fossin jutjats. Però, i abans? Hauria pogut fer res el govern espanyol per impedir la consulta? Segons alguns íntims del president, Rajoy els va comentar que el govern de l’Estat no podia fer-hi res. Que ell no contemplava llavors la possibilitat d’intervenir els Mossos d’Esquadra perquè, sota les ordres del Ministeri de l’Interior, impedissin la votació.\nTot això va ser el 9-N. I què passarà ara? Mariano Rajoy continua confiant que la divisió entre Junts pel Sí i la CUP evitarà l’aprovació dels pressupostos i que, sense pressupostos, no hi haurà referèndum al setembre, sinó unes noves eleccions autonòmiques. Això li diuen, estúpidament confiats, alguns dels seus assessors. Però també sap que aquest excés de confiança li pot passar aquesta vegada encara una factura més alta.\nEl mateix Rajoy i Soraya Sáenz de Santamaría ironitzen quan algú els demana si consideren evitar la celebració del referèndum per la força. “No es preocupi, que no els enviarem els tancs”, ha bromejat alguna vegada la vicepresidenta i actual ministra d’Administracions Públiques amb els periodistes catalans. És evident que el govern del PP ha desplegat tot el poder judicial per dissuadir l’independentisme català. Mariano Rajoy pensa també que a l’hora de la veritat, si es concreta, per exemple, la suspensió o la inhabilitació de Carme Forcadell, els dirigents de Junts pel Sí acabaran arronsant-se. Però sap igualment que aquesta previsió pot fallar.\nQuè passarà, doncs, si s’aprova la llei de transitorietat, si es convoca el referèndum i les autoritats catalanes no obeeixen els requeriments del Constitucional? Recorrerà el govern de Mariano Rajoy a la força, policial o militar, per impedir el referèndum? Diuen els seus col·laboradors que ni tan sols ho contempla, perquè no s’arribarà a aquest punt: “Perquè el referèndum serà avortat aquesta vegada molt abans que la consulta del 9-N- només amb l’acció dels tribunals”.\nLa suposició continua sent temerària. Si el Govern i la majoria del Parlament no s’arronsen, convoquen el referèndum i intenten portar-lo a la pràctica, fins a on estarà disposat a arribar Mariano Rajoy?\nNo poden empresonar diu\nPer Apa el 3 de gener de 2017 a les 11:53\nEs nota que no hem estat detinguts a l'estat espanyol per causes polítiques. Dir que Espanya no pot empresonar (Otegi) o torturar (món abertzale, no etarra, no, abertzale, o al món de l'esquerra independentista) és un acudit. La UE farà com tots els estats, mirarà a una altra banda fins que vingui algun actor amb poder mediàtic (Amnistia, Humans Rights watch, etc) i li posi a les portades dels diaris els abusos que s'estiguin cometen. La imputació de Mas és un joc de nens en l'escalada de joc brut. Tothom sap que Mas no trepitjarà MAI cap presó perquè és un home ric amic dels rics i amic durant anys i panys dels qui ara l'imputen. Amb interessos econòmics comuns, que són els que compten als despatxos. Aquí baix discutim d'identitats, llengües, llibertat i democràcia. Allà dalt, de diners i tot el que faci falta per mantenir-los a la butxaca. És simple la vida del milionari: continuar sent-ho a tota costa.\nRajoy arribarà fins a on el deixin arribar desde Bruseles\nPer BL2 el 2 de gener de 2017 a les 21:06\nEn qualsevol cas els nostres líders no posaràn cap peu a la presó, com si van entrar Gandhi o Mandela. La inhabilitació de qualsevol d'ells tampoc passarà d'una sotragada temporal que després sels podrá retornar. Simplement Rajoy no pot fer res perque ja no estem en temps de la dictadura franquista. Ara no poden empresonar ni torturar ni molt menys matar impunement ningú, mentre a Europa ningú deia res. El que farà és arribar on el deixin per poder dir que ell va fer tot el possible per evitar el "trencament". Hauríem d'estar parlant de com serà la RepúbliCAT. Será més justa i solidària. Com de justa i solidària. Tant com permetin els nostres estimats banquers? Tindrem banca pública o se la tindrem que shupar a Fainé¿ Tindrem el país lliure de sotánics subvencionats o tbé s'abaixarán els pantalons els nostres representantspolitics?... etc, etc...\na Santa ignorancia...!!!\nPer Anònim el 2 de gener de 2017 a les 19:15\nHas intrepretado mal el NO ES NO del Sánchez. Finalment va ser No es SI al PP. i el NO ES NO del Mariano serà: NO ES... oye Soraya que se han ido...pero no les habíamos dicho que NO ERA NO...??? .\nPer votar la Constitució havies de tenir 21 anys el 1978.\nPer Maria. el 2 de gener de 2017 a les 18:30\nPer Prou de marejar la perdiu, a les 9:09 No és veritat que la Constitució espanyola NO li permet. La Constitució espanyola no prohibeix els referèndums qui ho prohibeix o No ho permet (per fer servir el teu mateix llenguatge) són els partits PP i PSOE perquè no hi ha voluntat política. No és veritat que el Sr. Sanchis va votar la Constitució perquè va neixa el 1961. És un error que s'ha escampat i hem de corretgir. La Constitució del 6 de decembre de 1978 es va votar sota una llei franquista que fixava l'edat per votar als 21 anys.\nPerò qui s'asseurà a les taules de votació?\nPer Anònim el 2 de gener de 2017 a les 17:03\nSi no és legal, no hi anirà ningú a fer de taula obligat... i si tots els de la taula són indepes voluntaris i no hi han interventors, quina validesa pot tenir el recompte?\nPer Santa ignorancia...!!!\nPer Anònim el 2 de gener de 2017 a les 16:36\nPer ignorància la teva que tot i ser en un mitjà català no ets capaç d' escriure'l....Potser ni l'entens, però bé que hi fiques cullerada. Per cert, escola franquista? Ho dic per la tirallonga rància religiosa. Esteu passats de moda, espanyols....\nPer JA el 2 de gener de 2017 a les 15:12\nArticle absurd, Sr. Sanchis. Tothom, inclós vostè, sap que no hi haurà ni acció judicial, ni policial, ni tancs, ni arronsament de darrera hora. Tothom, a Catalunya i a España sap què passarà, i el que passarà està repetidament anunciat i és molt més senzill -i molt més repugnant-. Passarà -tal com va repetir una vegada més ahir la camarada Gabriel- que la CUP NO aprovarà els pressupostos, i per tant haurem d'anar a unes eleccions on l'independentisme perdrà la majoria absoluta i, per tant, s'haurà acabat definitivament tota possibilitat d'independència. La CUP és la solució que té España per acabar amb la independència: una solució infalible, assegurada i inamovible. A Madrit estan completament tranquils i aquí seguim fent comèdia, fent veure que no ens creiem -tot i que els camarades i les camarades cupaires ho repeteixen a cada moment- que una força que s'autoanomena independentista revolucionària hagi jurat ser l'eina que farà la feina bruta de l'estat español i destruirà la independència.\nPer Coma el 2 de gener de 2017 a les 12:52\nLa pregunta no és el que dirà o farà Rajoy, això ja ho sabem. Farà el que calgui per evitar que aparegui un mandat democràtic vinculant que li desmunti la gallina dels ous d'or. La gran pregunta és: ¿què faran els successors de Mas quan Rajoy anticipi la pressió per la via policial-judicial i amenaci de jugar les cartes que de ben segur té amagades contra personatges clau de CDC? Rigol, a qui tan despreocupadament menciona l'article, va cometre ni més ni menys el que en un estat de dret seria considerat traïció i conspiració contra un mandat democràtic. Volem votar, nosaltres decidim era el mandat. La segona pregunta doncs ,és: ¿tornaran els amics de CDC i/o JxS a negociar sota mà amb el PPSOE l'aigualiment de l'expressió democràtica del poble català? Malauradament els pitjors dubtes no els tenim a 650km, sinó a casa nostra, amb una gent que quan arriben els moments de la veritat es dediquen a fer viatgets d'amagatotis a la Corte per fer claudicar el 99% dels catalans a canvi d'aneu a saber quins privilegis per a l'1% restant, el de botiflers i vividors.\nPotser, potser, potser\nPer Anònim el 2 de gener de 2017 a les 10:50\nPerò si no es reconeix el poble català (de Catalunya) com a subjecte nacional, seguirà defensant la seva llei\nPer Anònim el 2 de gener de 2017 a les 10:47\nEn verdad es algo de paga lo que haga falta al mejor de los oficios que se vislumbran, el de psiquiatra. Esto parece de un tonto supino. Veamos; en este caso aplicaremos una respuesta socialista dela fracción Sanchista: No, es NO. Que parte del No no han entendido ustedes??? Otro año de mas de lo mismo. Otro año de despilfarro en la solemne tontería. Otro año de tontos adoctrinados. Otro año de desviar la atención en lo que verdaderamente vemos que carecemos, con una venda estelada. Santa ignorancia, perdonanos del mal y haz que la luz nos ilumine ante los cuatro interesados, que cobrando cantidades indecentes, lo único que hacen es apagarnos todas las luces de la clarividencia y dejarnos únicamente encendida la del precipicio.\nA l'il·lús de les 22:31\nPer Anònim el 2 de gener de 2017 a les 10:45\nSi s'arronsen potser ells vagin a l'atur però els seus successors, escollits per "l'intel·ligent" poble català continuarà fent la mateixa pantomima i a empassar!\nPer Where are you Fromm, Erich? el 2 de gener de 2017 a les 10:16\nSi fos per mi, que arribi fins a Finisterre i es quedi allà.\nPer a "Ni rioja ni oli andalús"\nPer Anònim el 2 de gener de 2017 a les 09:10\nNo és que l'Herrera es cagués a les calces: és que sempre ha estat en contra de la independència i en quant va tenir l'oportunitat va passar a la banda dels que estaven contra la consulta. Ell sap que una Catalunya independent seria molt próspera económicament, i el seu és un partit "de protesta", d'aquests que pugen quan les coses van malament. O potser has vist algun partit de la seva ideologia prosperant en paisos que van bé? En una Catalunya independent, el seu partit desapareixeria, i aixó ell ho sap molt bé.\nPer Anònim el 2 de gener de 2017 a les 09:09\nSr. Sanchis , la pregunta que vosyé es fa , ja ha estat publicada al seu diari i a tota la prensa i TVs de tot el país , no se perque vol marejar tant la perdiu. Per si no s'enrecorda Rajoy a dit NO . Vosté com a periodista ja tindria que saber que Rajoy no es ningú per aprobar el Referéndum , la constitució NO li permet ( si , la mateixa constitució que voste va votar a favor ). Prou de donar la TABARRA , si tantes explicacions li demana a Rajoy , perque ni demana explicacions al Govern sobre el dia después de la proclamació de L'Independencia . Ami no en serveix lo que em diuen que tot es un Pla Secret\nRetiraran les urnes\nPer Anònim el 2 de gener de 2017 a les 08:05\nArtur Mas va cometre l'error de no continuar amb la consulta, No va tenir prou coratge, o es pensava que els altres no el tindrien, aquest error li ha costat la cadira, Però no el tornarem a cometre. Es per aixó que si els espanyols fossin més intel.ligents sabrien que anem en serio, i que un cop fet, no podran rebatre el resultat del referendum (via dels fets) Per això crec que intentaran prohibir-lo.\nAl de les 22:46, Doncs si no recordo malament, el 9N el revolucionari Herrera es va cagar a les calces. A veure si ara, amb ajuda del Fortasec, fa un paper una mica mes digne.\nPer Anònim el 2 de gener de 2017 a les 00:01\nCrec que la pregunta és: Fins a on estarà disposada a arribar Europa i els parlaments dels diferents països davant Rajoy?\nUn nou 9N no els fa por.\nPer Anònim el 1 de gener de 2017 a les 22:46\nI no hi ha indicis que vulguin anar més lluny.\nPer Anònim el 1 de gener de 2017 a les 22:31\nEs que si s'arronsen ja poden apuntar-se a la cua de l'atur.


Licitació del centre d'interpretació de la indústria situat al Molinar\n• La primera fase del centre d’interpretació dels orígens de la indústria valenciana que s’ubicarà a les fàbriques de primeres aigües del Molinar ha sigut redactada • La licitació ix amb un preu inicial, a la baixa, de 870.419,55 euros\nLa primera fase del centre d’interpretació dels orígens de la indústria valenciana que s’ubicarà a les fàbriques de primeres aigües del Molinar ha sigut redactada per l’arquitecte alcoià Ciro Manuel Pascual. Ja està obert el termini perquè les empreses interessades presenten les seues ofertes. La licitació ix amb un preu inicial, a la baixa, de 870.419,55 euros, IVA inclòs.\nAquesta serà la primera fase, denominada ‘Obres de rehabilitació de la Fàbrica dels Solers i consolidació de restes en Fàbriques de Primeres Aigües amb intervenció arqueològica’. Inclou la rehabilitació de la fàbrica i la dotació d’un entre d’interpretació, amb els últims recursos tecnològics, apostant per la realitat virtual com a eina de recreació dels inicis de la indústria a la Comunitat Valenciana i a Espanya. El seu termini d’execució és de 6 mesos.\nLa segona fase comportarà la rehabilitació del Molí Vell, la cúpula de l’aqüífer del Molinar i la recuperació de la xarxa de les primeres aigües, incloent-hi les rodes hidràuliques. La licitació d’aquesta segona fase serà realitzada per la Generalitat Valenciana.\nAmb l’actuació es pretén consolidar la zona de primeres aigües i convertir aquest paratge natural en un referent cultural i turístic sobre els orígens de la industrialització d’Alcoi i les repercussions a tots els nivells que aquest fet va comportar.\nI és que el conjunt del Molinar, declarat Bé d’Interés Cultural (BIC), és considerat com el bressol de la industrialització valenciana. En el segle XV es van instal·lar els primers molins fariners i després els primers batans, amb l’objectiu d’aprofitar la força de l’aigua que produïa energia. A partir d’ací es van assentar cada vegada més indústries en la zona, fins que en 1960 van anar abandonant-se de forma gradual a causa de la transformació del sector tèxtil.\nCal recordar que la Generalitat Valenciana va declarar BIC el Molinar en l’any 2005. En 2008, l’Ajuntament actuava en la consolidació de la fàbrica dels Solers, amb la intenció de crear un museu industrial però l’anunci de la rehabilitació completa de l’edifici i la seua dotació mai va arribar a complir-se per part del govern, en aquell moment, en mans del Partit Popular. La licitació actual de les obres marca el camí per a la seua recuperació definitiva.\nQueda’t a casa: ‘Un minut amb…’ Sandra Obiol portaveu de Guanyar Alcoi\nServeis Socials d’Alcoi ofereix activitats d’estiu a menors en risc d’exclusió social


Evangeli segons Lluc 6\n27 »Però a vosaltres que escolteu, jo us dic: Estimeu els vostres enemics, feu bé als qui us odien, 28 beneïu els qui us maleeixen,\npregueu pels qui us calumnien. 29 Si algú et pega en una galta, para-li també l’altra, i si et vol prendre el mantell, no li neguis el vestit.\n30 Dona a tothom qui et demana, i no reclamis res al qui et pren allò que és teu. 31 Tracteu els altres tal com voleu que ells us tractin.\n32 Si estimeu els qui us estimen, qui us ho ha d’agrair? També els pecadors estimen aquells qui els estimen. 33 I si feu bé als qui us fan bé, qui us ho ha d’agrair? També ho fan els pecadors. 34 I si feu préstecs als qui espereu que us donaran alguna cosa, qui us ho ha d’agrair? També els pecadors fan préstecs als pecadors, si saben que en trauran un guany.\n35 »Però vosaltres, estimeu els vostres enemics, feu bé i presteu sense esperar res a canvi: llavors serà gran la vostra recompensa, i sereu fills de l’Altíssim, que és bo amb els desagraïts i amb els dolents.\n36 »Sigueu misericordiosos com el vostre Pare és misericordiós.


Títol original: Breezy\nData d'estrena: 4-09-2014\nFrank Harmon és un home de negocis de mitjana edat, recentment divorciat i una mica amargat pel rumb general que ha pres la seva vida. Un matí descobreix a una noia hippy dormint al seu porxo . Es diu Breezy i, quan en Frank li demana que surti de la seva propietat, ella obeeix amablement, però s’oblida la guitarra i torna per ella l’endemà, aprofitant per preguntar a en Frank si li deixaria donar-se un bany. Ell accedeix i fins i tot deixa que passi aquesta nit a la casa. Uns dies més tard, la Breezy torna de nou a la porta d’en Frank, però acompanyada per un policia que pretenia arrestar-la fins que ella li va dir que vivia aquí amb el seu oncle. En Frank li segueix el joc i, després de passar un temps junts, ell i la Breezy comencen a obrir-se l’u a l’altre, passant de l’amistat a la història d’amor.


Hi ha qui pensa que una cooperativa és una empresa petita però realment, una cooperativa guarda dins seu una empresa molt gran. L'empresa de construir una societat més equitativa i més lliure. Aquest és el nostre compromís des de 1953. ...\nCada vegada que qualcú entra a comprar als establiments de San Crispín tant d’Alaior com d’Es Migjorn, li fem la mateixa pregunta. Voldria ser soci de la nostra cooperativa? La resposta més habitual que ens diuen és que ja són ...


Tebas, irònic amb Laporta: «Les seves decisions demostren que és molt intel·ligent» | NacióDigital\nTebas, irònic amb Laporta: «Les seves decisions demostren que és molt intel·ligent»\nEl president de La Lliga no dona treva en els seus atacs contra el president del Barça\nper Lluís Girona, Barcelona, Catalunya | 13 d'agost de 2021 a les 14:10 |\nJavier Tebas, president de la La Lliga. | La Liga\nEl president de la Lliga, Javier Tebas, no cessa en els seus atacs directes i indirectes cap al Barça, i concretament cap a Joan Laporta. Després de l'aprovació del fons d'inversió CVC sense el suport de Barça, Madrid, Athletic Club i Oviedo, Tebas ha ironitzat amb què les últimes decisions preses pel president culer "demostren que és molt intel·ligent".\n"Al Barcelona li corresponien 275 milions d'euros d'aquest acord, però el Barça té gent molt intel·ligent prenent decisions i s'ha vist en les últimes que ha pres", ha afirmat Tebas en la roda de premsa per anunciar l'aprovació del fons en qüestió, i en què també ha lamentat l'adeu de l'astre argentí.\nTebas ja havia estat molt actiu a les xarxes socials des de la marxa de Leo Messi del FC Barcelona. Laporta, va anunciar en la roda de premsa de comiat de l'argentí que el Barça renunciava al fons d'inversió de Tebas, que hagués permès renovar Messi, per "no hipotecar el club durant els pròxims 50 anys".\nEl president de La Lliga, aprofitant la dimissió d'un membre de la comissió de l'Espai Barça, va aprofitar per atacar Laporta. "Això comença a aclarir-se. Qui mana al Barça? Sense Messi i sense 270 milions d'euros, el pla perfecte", va afirmar Tebas en una publicació a Twitter. No és l'únic missatge que apunta el president del Barça. Tebas n'ha escrit fins a vuit.\nTots ells, això sí, poden resumir-se molt fàcilment. El president de La Lliga culpava Laporta de l'adeu de Messi per no haver acceptat la pluja de milions del fons d'inversió CVC. El primer dels tuits va produir-se en la mateixa roda de premsa de Laporta divendres: "La inversió no hipoteca ningú i només ajuda a posar fi al gran deute que tens", replicava Tebas.\nPerò Tebas encara no havia acabat. En una altra publicació criticava el canvi de criteri de Laporta: "Fa 72 hores Laporta em defenia la inversió; què va passar? Al Barça hi ha algun executiu que parla massa". Fins i tot, Tebas va entrar en desqualificacions personals, acusant Laporta d'haver passat de ser un "inútil desgraciat de Roures" al "millor aliat de Florentino Pérez".\nParaules per Florentino Pérez\nI és que precisament Tebas també va tenir paraules poc amables contra el president del Reial Madrid. El club blanc va anunciar dimarts que demandarà La Lliga, Tebas, i el fons CVC per via civil i penal si es tira endavant amb la inversió milionària.\nEl president de La Lliga va acusar Florentino d'utilitzar un "mètode amenaçant" que ha traslladat de l'àmbit privat al públic. "Portem aguantant les seves amenaces des de 2015; el Madrid mereix molt més". Madrid i Barça mantenen el seu suport a la Superlliga i això també provoca un xoc amb el president de La Lliga, molt alterat en els últims dies a Twitter.\nTebas se'n surt a mitges: el fons CVC entra a la Lliga sense Barça i Madrid\nEsports, fons d'inversió CVC, Barça, Joan Laporta, Javier Tebas, Leo Messi, la Lliga\nPer Jordi Almogáver el 11 d'agost de 2021 a les 13:51\n"Sense Messi es generen menys ingresos...". El valor de la marca Messi es un valor creat per la marca Barc"a, gracies principalment a Laporta i Guardiola. El Barc"a es un enorme generador de valor cuan está en mans de gen competent i, per mi, Laporta ho es. La situació actual (descomptant el factor de crisi coiuntural: pandemia) dona la raó al Laporta que el 2009 va haver de marxar després de guanyar 6 títols. El que va fer el Barc"a es aprofitar el valor que ell havia creat per acavar despilfarrant-t'ho tot a l'estil de l'escola Gasparista. - - - - Sobre la marxa de Messi, a mi no em disgusta. Cuan vaig llegir que renovava per 5 anys vaig pensar que s'estava hipotecant l'horitzó esportiu del Barc"a. Es questió de canviar el xip - com a fet Messi- i comenc,ar un projecte nou i fresc. Si es deixa traballar a Laporta - s'ha guanyat aquest dret - ell es capac, de generar valor d'on sigui.\nQue hi fan parlan...\nPer Bribenque el 11 d'agost de 2021 a les 12:14\nUna cosa es curiosa, que hi fan parlan el Laporta amb el Florentino, ai quina sotagrada els hi be tant al Real Madrid com al Barça per sota ma, ja que no te estrelles importans a les seves files, i les que hi ha no donen la nota, els ingresos baixaran en picat, i ja no podran pagar xifres milionaries als jugadors...\nPer Sergi Junyent el 10 d'agost de 2021 a les 22:30\nUn simple faxanyol


Vicente Moreno: “No estem contents, veníem pels tres punts” | Román Martínez | barcelona | Espanyol | L'Esportiu de Catalunya\nVicente Moreno: “No estem contents, veníem pels tres punts” Vicente Moreno: “No estem contents, veníem pels tres punts” Vicente Moreno: “No estem contents, veníem pels tres punts” Vicente Moreno: “No estem contents, veníem pels tres punts” + Vicente Moreno: “No estem contents, veníem pels tres punts” E-mail\nbarcelona - 28 febrer 2021 18.46 h\nEls vestidors. “Quan millor estem jugant no trobem el premi del triomf però cal insistir i, al final, el futbol et dona el que mereixes. Hem fet un bon partit, però sense el premi de la victòria”, ha dit el tècnic blanc-i-blau\nVicente Moreno ha lamentat l’empat del seu equip després del mèrits fets avui a El Molinón. RCDE / C.MIRA.\nVicente Moreno: “No estem contents, veníem pels tres punts” Vicente Moreno: “No estem contents, veníem pels tres punts” Vicente Moreno: “No estem contents, veníem pels tres punts” Vicente Moreno: “No estem contents, veníem pels tres punts” Vicente Moreno: “No estem contents, veníem pels tres punts” E-mail\nVicente Moreno no s’ha mostrat satisfet per l’empat del seu equip a El Molinón. Un resultat que ha deixat fred al tècnic de Massanassa pels mèrits fets pels seus deixebles. “Parlar de mereixements en futbol és difícil. L’equip ha sortit de manera clara i decidida pel partit i hem trobat el gol aviat, però amb poc hem rebut l’empat i és difícil de digerir. Ens hem refet i, en la segona part, hem estat superiors. Hem tingut ocasions per sumar els tres punts”, ha valorat el preparador blanc-i-blau. “No estem contents, veníem pels tres punts. Però cal posar l’empat en valor. No és fàcil de fer el partit que hem fet tot i no tenir el premi esperat que buscàvem”. En aquest sentit, Moreno s’ha lamentat que el futbol desplegat al llarg del curs no tingui més premi. “Si fem un balanç de la temporada una cosa és el que es diu i el que és. Hem fet molts més partits com el d’avui en el que no hem guanyat, però, en els últims partits, quan millor estem jugant no trobem el premi del triomf, però cal insistir i al final, el futbol, et dona el que mereixes. Hem fet un bon partit però sense el premi de la victòria. Ara hem de fer bo aquest punt guanyant divendres” i ha afegit: “Som dels que fem ocasions, tirem més a porteria, juguem més en camp rival... fem moltes coses, però això va a ratxa i malgrat la qualitat que tenim no es converteix en gol.\nPer últim, Vicente Moreno ha parlat dels dos homes propis del partit. Primer Óscar Melendo, de nou en un onze titular després de dos mesos. “Óscar ha fet un molt bon partit. Ha estat a l’espera i preparat per quan havia d’entrar i donar el nivell que ha donat avui. Estic content per ell i s’ho mereix” i també de Dimata, titular avui, per la lesió de Raúl De Tomás. “Dimata no ho tenia fàcil, per l’equip que hi havia al davant, i després en l’àmbit físic. L’hem estirat fins als 70 minuts i ens fixa els centrals. Ha acumulat 70 minuts i seguirà millorant” i també de la recuperació de Raúl De Tomás. “No té res greu i està bé de salut. Espero que pugui estar aquesta setmana tot i que pensava que estaria aquesta. I si no hi arriba, doncs per la següent”.


L'IBERSOL CBT VISITA LA PISTA DEL SANT JOSEP - Club Bàsquet TarragonaClub Bàsquet Tarragona\nHome / EBA / L’IBERSOL CBT VISITA LA PISTA DEL SANT JOSEP\nEBA 5 de desembre de 2017 , by CBT-Editor2 Sense comentaris a L’IBERSOL CBT VISITA LA PISTA DEL SANT JOSEP 173\nBerni Álvarez només podrà comptar amb cinc jugadors del primer equip\nL’Ibersol CBT visita demà a les 19 h la pista del Sant Josep de Badalona, els blaus arriben al partit després d’aconseguir la victòria al derbi provincial del passat dissabte a la pista del CB Cantaires, però aquest cop les dificultats dels blaus per confeccionar la convocatòria condicionaran molt el matx. Berni Álvarez només podrà comptar amb cinc jugadors del primer equip per al partit de demà. David Fernández, Dani Fernández, Dani Tugores, David Mesa i Guido Villamil, aquest seran els cinc homes que Berni convocarà del primer equip per viatjar a Badalona, a més, Daniel Tugores pateix molèsties estomacals que li han impedit entrenar. Pape Mbaye i Henry Wilkins no podran jugar perquè el partit correspon a la segona jornada de lliga, i els jugadors van arribar més tard, per tant, no tenien fitxa la data de celebració oficial del partit. A més, Henry Wilkins va acabar el partit amb un fort cop al seu canell i avui serà sotmès a proves per veure la gravetat de la lesió. Adrià Duch, Mike Balkovic i Mihajlo Zvonar són baixes confirmades per al partit de Badalona. Amb aquesta situació, Berni Álvarez haurà de completar la convocatòria amb jugadors juniors, que tindran una oportunitat molt important per jugar molts minuts. En cas de victòria, els blaus empatarien amb el Bàsquet Menorca a la tercera posició de la classificació, a només una victòria de les posicions de play-off.\nPer la seva banda, el Sant Josep de Badalona arriba al partit en la mateixa posició classificatòria que els blaus, amb un balanç de 6 triomfs i 4 derrotes. Els de Badalona són un equip molt fort a la seva pista, on han guanyat tots els partits que han disputat, un ple de victòries que contrasta amb el balanç fora de casa, on només han guanyat 2 partits. Sant Josep és un equip molt complet, amb molts jugadors capaços d’aportar minuts de qualitat, de fet, el màxim anotador del conjunt és Gerard Blat, un jugador molt jove que anota 11,4 punts per partit, molt a prop un altre jugador molt jove, Miquel Fons, que anota 11,2 punts per partit. Wlliam Truss és el jugador més físic de l’equip, l’americà és la principal referència a la pintura del Sant Josep. Anota 10,5 punts i agafa 8,3 rebots per partit.\nBerni Álvarez, primer entrenador de l’Ibersol CBT, ha valorat així el difícil partit que el seu equip jugarà demà a Badalona “és un partit amb molts condicionants per a nosaltres, no podem comptar amb els jugadors no inscrits, a més, amb les molèsties de Mesa i Tugores arribarem amb cinc sèniors disponibles i sis juniors com a molt”. En aquest sentit, el tècnic blau reconeix que és un partit complicat “Sant Josep és un equip amb un parell de jugadors interiors molt potents i amb experiència, també tenen jugadors capaços d’anotar des dels tres punts. A casa seva és trobem molt còmodes”. Berni creu que serà molt important “aconseguir jugar al ritme de joc que ens interessa per poder pal·liar aquests condicionants”\n« Previous Article L'IBERSOL CBT S'EMPORTA EL DERBI\nNext Article » L'IBERSOL CBT AMB MOLTS PROBLEMES, NO POT CONTRA EL SANT JOSEP


No ho volem ni regalat - Diari de Girona\nNo ho volem ni regalat\nalbert soler 04.01.2019 | 00:37\nNo ho volem ni regalat Diari de Girona\nTractant-se de Catalunya, un estava convençut que el conseller de Polítiques Digitals i Administració Pública, com el seu càrrec indica, tindria com a funció nomenar a dit qui entrarà a l'administració per viure del procés, naturalment atenent al seu historial convergent, cognoms catalans i grandària del llaç a la solapa. I així és. Resulta, però, que entre les seves atribucions hi ha també la de recaptador de tributs/palanganer de l'expresident pròfug. Com que entre les qualitats que es demanaven per ostentar un càrrec tan específic destacava la d'ignorar què són la vergonya i la dignitat, l'home adequat era Jordi Puigneró. I a fe que s'esforça per demostrar que no disposa d'una cosa ni de l'altra. Fa tot just quatre dies publicava un tuit demanant, quasi suplicant, als catalans, que aquests dies regalin a familiars i amics una inscripció al Consell de la República. «Una nova forma d'exercir la ciutadania ja és aquí», finalitzava cofoi el seu missatge, al més pur estil de les mamelludes que aquests dies anuncien perfums per TV. Ja que la gent no s'inscriu per pròpia voluntat en els deliris d'en Puigdemont, fa una crida a inscriure'ls forçosament en forma de regal. Pensa l'ingenu conseller que si algú no s'ha dignat gastar fins ara 10 euros a formar part de la secta, ni tan sols en ple coma etílic de la nit de cap d'any, li farà il·lusió l'obsequi.\nPuigneró, pobret, ignora que el seu tuit no és més que el reconeixement oficial del que tothom ja sabia: que el Consell de la República, que esperava un milió d'adeptes a raó de 10 euros per barba (facin comptes) ha sigut un fracàs estrepitós, a penes arriba als 50.000. La xifra indica que descomptant els mateixos que han promogut el procés i els seus familiars, els que han aconseguit càrrec gràcies al procés i volen conservar-lo, els que esperen aconseguir càrrec gràcies al procés i els que volen tenir amics al procés perquè mai se sap què s'hi pot guanyar, no hi ha un sol català disposat a pagar ni 10 misèrrims euros per la camama del Consell de la República. Resulta que els catalans no volen ni sentir a parlar de la «nova forma d'exercir la ciutadania», i això que realment és nova, ja que es basa a regalar 10 euros a fons perdut a uns fulanos que viuen a Bèlgica perquè en facin l'ús que els plagui. Gràcies a la campanya publicitària de Puigneró, ara es pot afirmar que no la volen ni regalada.\nUna vegada sabem del cert que el Consell de la República no serveix ni per fer diners, que és la seva única funció coneguda, millor que el desballestem i tornem a les enganyifes tradicionals. Em refereixo a la famosa piràmide (cada llacista ha de pagar 10 euros i aconseguir cinc llacistes més i així es convertirà en milionari al cap de no sé quants mesos) o més senzill encara, que en Puigdemont i en Puigneró aprenguin els rudiments del funcionament dels tres cubells i la boleta, i facin de trilers, ofici que no els vindrà de nou. Fins i tot, malgrat sigui una enganyifa molt espanyola, es pot enviar Presidentorra -ha de ser algú amb aspecte de tenir poques llums- a una estació de metro a enredar algun incaut amb el truc de l'estampeta.\nTot, abans que continuar amb aquestes campanyes a les xarxes, que es comença suplicant als catalans que inscriguin a qui sigui al Consell, ni que sigui la seva mascota, i s'acaba regalant el carnet de membre a qui porti cinc envasos de ratafia.


blog de admin | AMPA Escola Martinet\nYou are hereBlogs / blog de admin\nSamarreta de l'escola\nHola a tothom i ben tornats!\nQuè famílies, aquest cap de setmana heu estrenat ja el “Baticao”? Però qui, vosaltres pares o els nens? ;)\nEl passat divendres, l’Ampa va voler donar la “benvinguda” a tots els nens i nenes de l’escola i ho va voler fer amb un petit obsequi. És un detall que la Comissió de Merxandatge va aconseguir el passat mes de juny i ara us n’hem fet l’entrega. Esperem que us hagi agradat i que tots el puguem gaudir al màxim! Des de l’Ampa us desitgem “bons batuts” i bon inici de curs!!\nTambé aprofitem per recordar-vos que ja tenim la samarreta de l’escola i que la podeu comprar a través de l’Ampa per 6€uros. Per ser més operatius, aquest divendres 26 de setembre i els propers dilluns 29 i dimecres 1 d’octubre muntarem la paradeta de 16:30 a 17:30 per qui la vulgui comprar!\nBenvinguts i molta força per aquest nou curs que comença!!\nJa està penjat el menú del mes de NOVEMBRE!\nHORARI AMPA CURS 2017-2018\nUS INFORMEM QUE DE MOMENT EL HORARI D'ATENCIÓ D'AQUEST CURS SERÀ :\nDIMARTS DE 16:30 A 17 H\nJa podeu consultar el menu de juny al menú del més o clickant aquí\nJa podeu consultar el menú del mes de març


Endesa ha lliurat aquest dimecres dues bicicletes i 4 tricicles elèctrics per Areté, una empresa d'economia social de la comarca d'Osona que promou la inserció sociolaboral de persones amb problemes de salut mental, ha informat la companyia energètica en un comunicat.\nEndesa estrena imatge en el seu nou punt de servei de l'Hospitalet de Llobregat\nEl lliurament s'ha realitzat a Osonament, entitat sense ànim de lucre que integra els serveis comunitaris de salut mental i addiccions a Osona, i els vehicles serviran perquè Areté realitzi repartiment de material publicitari a la comarca.\nAreté va fer aquest treball per a una seixantena d'empreses i entitats l'any passat amb furgonetes ia peu, i compta amb una plantilla de 21 persones que, a més de repartir publicitat, treballen en altres àrees com fusteria, neteja i manipulats.\nL'objectiu d'Areté és preparar aquestes persones --14 amb certificat de disminució per problemes de salut mental-- perquè puguin donar el salt a l'empresa ordinària.\nEls vehicles que tindran ara per repartir publicitat compten amb una cistella de 50 litres de capacitat i assistència al pedaleig amb un motor elèctric de 250 W que té una autonomia d'entre 50 i 70 quilòmetres i un consum estimat de 10 cèntims d'euro als 100 quilòmetres.


noemí badrenas manresa 06.05.2019 | 23:51\nImatge de la presentació. n.b.\nLa Universitat Catalana d'Estiu (UCE) torna a Manresa per celebrar la segona edició d'un campus que es va estrenar l'any passat i que es va cloure amb l'interrogant de si es tornaria a repetir a la capital del Bages. Tindrà lloc entre l'1 i el 5 de juliol i inclou dues novetats destacades. D'una banda, l'abaratiment dels preus, i de l'altra, que enguany els cursos seran reconeguts pel departament d'Educació de la Generalitat com a formació per al professorat.\nL'institut Lluís de Peguera tornarà a ser el centre neuràlgic de la programació acadèmica, que es farà matins i migdies. A les tardes hi haurà actes i debats a l'auditori de la Plana de l'Om i, als vespres, activitats culturals a la plaça Major. Els cursos, que tindran una significativa «rellevància humanística» segons van explicar ahir els impulsors en roda de premsa, es repartiran en cinc àrees: Economia («Cap a on va l'economia?»), Dret («Els drets fonamentals: conceptualització jurídica i implicacions actuals»), Història («Què cal saber de la història de Catalunya i no s'explica»), Ciències de la Salut («El perill de les pandèmies») i Pensament («Pensament feminista: de la ciutat de les dames a la república de les dones» i «Filosofia del vertigen: elements per a una història de la constitució del món»). És previst que tots els cursos, que estan coordinats per reconeguts professors universitaris, també tinguin la col·laboració de docents del territori.\nA banda, hi ha programats altres actes els ponents i participants dels quals s'estan acabant de lligar. El que sí que se sap són les temàtiques. Pel que fa a les conferències, es basaran en la societat del coneixement, el futur de Catalunya i la prevenció d'incendis –coincidint amb el 25è aniversari, el 4 de juliol, dels grans focs al Bages del 1994–; i els debats i les sessions de cinefòrum se centraran en l'anatomia del judici del procés independentista català, les perspectives polítiques del país després dels últims resultats electorals (generals, municipals i europeus), els populismes europeus actuals i l'existència, o no, de la Catalunya Central. Quan els detalls de tota la programació estiguin confirmats, es podrà consultar al web www.uce.cat, on ja es poden fer les matrícules.\nDurant la roda de premsa d'ahir a l'Ajuntament de Manresa també es va presentar el cartell de la Universitat Catalana d'Estiu 2019, tant de la 51a edició –que es fa com cada any a Prada de Conflent– com la de Manresa. És obra de l'artista eivissenc Marc Jesús, pintor establert a Menorca i que ha exposat la seva obra en ciutats com l'Havana, Brussel·les, Hamburg, Hong Kong o Nova York. La provocativa imatge d'una de les Dones de blau de Jesús, amb el rostre tapat per un llibre, n'és l'epicentre. Al seu pit s'hi pot llegir el lema de la nova edició del campus universitari, «Un alè d'esperança a Europa», i de fons les estrelles que caracteritzen la bandera europea i les muntanyes del Canigó.


Esdeveniments for 1 juny, 2018 | El Culturista\nAgenda del Friday 01/06/2018\nLa festivitat del Corpus és una de les més antigues de les que se celebren a Barcelona. Una festa que convida la gent a passejar pels carrers de la ciutat i conèixer diferents espais i equipaments que, en aquests dies, fan jornades de portes obertes aprofitant l’ou com balla. Per exemple, s’obrirà el jardí del Museu Marítim, o […]\nQuan: Del 31 de maig al 3 de juny\nDivertivendres en família\nSi voleu gaudir d’una tarda plena de jocs, els divendres el Casal Infantil Barceloneta us obre les portes als infants i les famílies!\nQuan: Els divendres 6, 13, 20 d'abril, 4 i 25 de maig, 1, 8 i 15 de juny a les 17.30\nFestegem el Corpus al Museu Marítim de Barcelona\nEl dijous 31 de maig celebrem el Corpus decorant l’estany del jardí i farem ballar l’ou al brollador de la Font. T’esperem perquè puguis gaudir de la màgia del nostre jardí i admirar els colors i les flors en aquest dia tan especial.\nQuan: 31 de maig i 1 de juny de 8.00 a 20.00\nEl racó dels pares - Biblioteca Vila de Gràcia\nQuan: Divendres 1 de juny a les 11.00\nJuguem amb bombolles de sabó\nCrear, admirar, perseguir, agafar, fer volar, salvar, destruir… una bombolla de sabó. Jugar i gaudir de la bellesa de l’efímer.\nQuan: Divendres 1 de juny a les 11.30\nL'elixir de la vida de Karoli\nEspectacle de carrer ambientat a l’estètica de principis del segle passat, on el públic podrà gaudir del Professor Karoli i del seu elixir de la Vida, “,un producte miraculós de renom internacional sol·licitat per totes les cases Reials , un personatge enginyós, xerraire, venedor de l’elixir i tot això amanit amb habilitats circenses.\nQuan: 1 i 2 de juny\nOn: Avinguda Girona (entre Mallorca i Diagonal)\nPatis escolars oberts al barri: Sant Martí\nEls patis escolars de la ciutat s’obren com a espai d’ús públic per a famílies, infants i adolescents fora d’horari escolar, en cap de setmana i en període de vacances escolar. Activitat: Descobreix el Taekwondo.\nQuan: Divendres 1 de juny de 16.00 a 17.30\nOn: Institut Bernat Metge (Menorca, 55)\nAquest any el disseny i continguts de l’espai han estat fets amb la col·laboració dels alumnes de l’Institut Quatre Cantons de Barcelona, que han triat “el circ” com a fil conductor de les activitats i jocs que hi tindran lloc. Així doncs, trobareu tallers de malabars, racó de disfresses, jocs de punteria i equilibri, etc.\nQuan: Del 30 de maig al 2 de juny de 16:00 a 23:00\nQuan: Divendres de 16.30 a 19.30 fins el 15 de juny\nPreu: Entrada puntual 3,40 € ; Quota trimestral: 23,90 €\n9ª Festa del Circ Social\nLa Festa del Circ Socialneix com la festa de cloenda de les activitats socioeducatives que fem a Nou Barris, utilitzant el circ i altres formes d’expressió artística com a eina transformadora. És una activitat oberta a tothom. Hi haurà tallers per a infants i joves i actuacions del barri: circ, dansa, música, acrobàcies i molt més!\nQuan: Divendres 1 de juny a partir de les 17.00\nOn: Plaça del Primer de Maig (Vallbona, Nou Barris)\nEl Robert i els paisatges del mar\nGràcies a la narració d’un conte protagonitzat per un cuc de foc, emprenem un llarg viatge per conèixer el fons del mar i els animals que viuen allà. Desprès es farà un taller de màscares amb els animals marins que haguem conegut! A càrrec d’Anèl·lides, Serveis Ambientals Marins.\nQuan: Divendres 1 de juny a les 17.30\nEl farcell de jocs gegants!\nUna cinquantena de jocs de fusta muntats sobre taules i a terra, que recorden aquells jocs amb què jugaven els nostres pares i avis. Vols venir a provar-los? Vine i participa! Jugaràs a bitlles, corda, billars, xanques, laberints, curses de sacs, la granota, la xarranca, peixera de peixos i molts més. A càrrec de Fefe i Companyia.\nPatis escolars oberts al barri: Gràcia\nEls patis escolars de la ciutat s’obren com a espai d’ús públic per a famílies, infants i adolescents fora d’horari escolar, en cap de setmana i en període de vacances escolar. Activitat: Descobreix i experimenta amb el DAPO.\nQuan: Divendres 1 de juny de 17.30 a 19.00\nOn: Escola Baldiri Reixac (C. Olot 1-13, Recinte Parc Güell)\nLa creació de videojocs és una pràctica que engloba creativitat i tecnologia. Aprendrem quins recursos ens ajuden a planificar la creació del nostre videojoc i amb quines plataformes podem experimentar fins a crear-lo. Prof. Tangencial\nQuan: Divendres 1 de juny de 18.00 a 20.00\nAtomitza’t, a càrrec de Jordi Díaz.\nQuan: Divendres 1 de juny a les 18.00\nLa meva nina no vol menjar, a càrrec de En Clau de Clown.\nEncara no coneixes aquesta alternativa de consum? Entre el 28 i el 31 de maig porta’ns la roba que ja no fas servir i et donarem uns cupons. Els podràs intercanviar per peces de segona mà el dia de l’intercanvi (1 de juny). Cada persona pot donar un màxim de 10 peces.\nQuan: Recollida de roba: Del dilluns 28 de maig al dijous 31, de 10.00 a 14.00 i de 16.00 a 21.00. Dia de l'intercanvi: Divendres 1 de juny de 18.00 a 20.00\nQuan: 1 de juny a les 19.30, 2 i 3 de juny a les 17.00\nNits al Castell: Circ Garbuix\nDiversió i poesia. Cinc dones, cinc països, molts idiomes. Rialles i més rialles. Una bicicleta, un pal, verticals, trapezi i pallasses i …, un ós? Passar-ho bé, nosaltres, vosaltres, nens, adults i avis. Cap història. Només energia. Joc i més joc! Gaudiu vingueu d’on vingueu! Garbuix és una proposta de l’Ateneu popular de 9 barris: […]\nQuan: 1 de juny de 20.00 a 00.00. Espectacle de 21.00 a 22.00


Les tea pluckers de Sri Lanka - Passiontea\nA l’estació de trens Nanu Oya, situada a uns 27 km de Sri Lanka, m’hi espera un ricksahaw, un carruatge lleuger de dues rodes, el qual, en aquesta ocasió, és estirat per un jove autòcton.\nUn cop al damunt del vehicle -força comú en els països asiàtics-, iniciem el trajecte que ens ha de portar fins a les vastes plantacions de te de l’illa.\nSeguim una carretera, plena de sotracs i revolts inesperats, que ens acosta al verd de les plantacions de te.\nEns envolta el verd de les plantacions de te, una extensa superfície que abasta centenars d’hectàrees, en les quals, a mesura que avancem, s’hi distingeixen els colors vistosos dels abillaments de les tea pluckers, dones que recullen a mà, una per una, les fulles amb les quals s’elabora un dels tes més valorats arreu del món: el ceilan.\nEquipades amb unes cistelles lligades a l’esquena amb cordills i amb el tercer ull pintat al front, que ens recorda el seu origen tàmil, les tea pluckers recullen, de forma extremadament àgil, les fulles més adequades per a la preparació del te. Al llarg del dia, cada cop que la cistella és plena, se succeeix idèntica operació de buidatge, consistent en dipositar les fulles recol·lectades dins de la maquinària processadora.\nFeta la recol·lecció diària, a l’acabar la jornada, m’acosto fins al magatzem de la plantació per a provar, per fi, les fulles recol·lectades. Resulta del més satisfactori, prendre’s una tassa de ceilan, tot i contemplant la magnífica imatge de les plantacions. Un autèntic or líquid, ja que, cada glop, un plaer; el delicat moviment de la cullereta, una alenada d’aromes i sabors.


Ordesa, Manuel Vilas. Guarir la memòria per a projectar-se cap el present | Descriu\nPer Carles Moya\t Última actualització 10 Oct, 2019 139\nOrdesa, un compendi sobre les relacions maternals i paternals des de la distància, on es deixa entreveure la melangia, les pors i la vulnerabilitat respecte els nostres predecessors. Un llibre estructurat en xicotets capítols amb un llenguatge on predomina la imatge poètica i cantelluda. Una mirada enrere sobre la infantesa i les pors pròpies de l’edat i com va desenvolupant-se la personalitat de la veu que cabdella el relat des de l’edat adulta. Al capdavall, què és Ordesa? El refugi incòlume de la plenitud del pare que serveix com a recer per a un adult que vagareja esmaperdut per una vida grisa.\nManuel Vilas, un autor que transita les sendes de l’èxit literari tix aquest compendi d’imatges fugisseres que com a colofó acaben amb una sèrie de poemes referents al pare i a la mare. El llibre, entre d’altres, recorda l”Istanbul” d’Orhan Pamuk i per parlar-ne d’un llibre més recent “También esto passarà” de Milena Busquets. Una veu literària que pretén retrobar-se fent la vista enrere, recordant els orígens i projectant-los cap al present.\nAutor/a: Manuel Vilas


Santiago Posteguillo presenta el seu llibre sobre la novel·lista Carson McCullers, “la Mozart de la literatura” - Fira Llibre de València\nSantiago Posteguillo presenta el seu llibre sobre la novel·lista Carson McCullers, “la Mozart de la literatura”\nEl filòleg, lingüista i professor universitari Santiago Posteguillo (València, 1967) ha presentat aquest matí en la 52 Fira del Llibre l’obra acadèmica Los relatos de Carson McCullers. Viaje hacia la génesis de un estilo, editat per Publicacions de la Universitat de València (PUV). “No és un llibre de divulgació, sinó un manual per a especialistes i acadèmics amb la intenció de difondre l’obra i la importància de l’escriptora nord-americana Carson McCullers (1917-1967), la Mozart de la literatura, en la mesura en què amb només 16 o 17 anys escrivia relat curt, el germen de la seua obra novel·lística posterior”.\nPosteguillo ha decidit recuperar la recerca que va fer sobre aquesta autora contemporània per a la seua tesina doctoral. “La seua obra El cazador es un corazón solitario (1940) és un dels cent millors llibres de la literatura nord-americana de tota la història i l’escriu amb 22 anys. Malgrat la seua joventut, era amiga íntima dels grans escriptors de l’època, com Tennessee Williams, Arthur Miller o la danesa Caren Blixen”.\nExpert en novel·la històrica de Roma, l’autor ha explicat que “per a qualsevol activitat intel·lectual i encara que t’especialitzes en qualsevol tema, és molt saludable airejar-te amb altres tipus de llibres, com aquest que és acadèmic i especialitzat, o uns altres de divulgació o de relats”. Sobre aquest tema, ha avançat que el setembre vinent publicarà el seu tercer llibre de relats, que segueix a la nit en què La noche en que Frankestein leyó El Quijote (2012) i La sangre de los libros (2014). “En contraposició a aquest manual acadèmic sobre McCullers, el llibre de relats sí que anirà dirigit al gran públic”, ha apuntat.\n“La part didàctica és primordial”\nPosteguillo ha reconegut que “tant en l’ensenyament com en la literatura, el meu propòsit és instruir delectant. Part de la base que la literatura pot tindre un component didàctic important, encara que hi ha autors que pensen que no i els respecte. Amb tot, jo sempre pense que la part didàctica no és sol efecte secundari de la lectura, sinó primordial.”\nAutor de més de setanta publicacions acadèmiques que abasten des d’articles de recerca a monografies i diccionaris especialitzats, en 2006 va publicar la seua primera novel·la, Africanus, el fill del cònsol (2006), primera part d’una trilogia que continua amb Les legions maleïdes (2008) i La traïció de Roma (2009) i de la qual es prepara la seua adaptació televisiva. En 2012, el programa cultural Continuará de La 2 de Televisió Espanyola a Catalunya va concedir a Santiago Posteguillo el Premi de les Lletres. I en 2015 la Generalitat el va nomenar ‘Escriptor de l’Any’. Amb la seua última novel·la publicada, La legió perduda (2016), va tancar la trilogia sobre l’emperador Trajano.


Pacte i informes - Síndic de Greuges de Catalunya - El defensor de les persones\nInici > Segregació > Pacte i informes\nEl Pacte és fruit de la necessitat d’arribar a un acord i compromís de país per combatre la segregació escolar. D'ençà de l'any 2017 el Síndic de Greuges ha estat treballant, en col·laboració amb el Departament d'Educació, amb la voluntat de promoure polítiques de lluita contra la segregació escolar des de la corresponsabilitat dels diferents actors que intervenen en l'àmbit educatiu.\nEl document inclou trenta actuacions i cent vuitanta-nou mesures concretes en nou àmbits que el Departament d’Educació es compromet a implementar, tant com es pugui, durant aquesta legislatura. Els ajuntaments que s’han adherit al pacte també assumiran durant els pròxims tres anys l’adopció de les mesures consensuades que pertanyin al seu marc competencial, i també els titulars dels centres concertats.\nTotes les propostes estan adreçades al conjunt de centres que integren el Servei d’Educació de Catalunya i parteixen de la necessitat d’incrementar el pressupost en educació entorn del 6% del PIB, d’acord amb el que estableix la LEC.\nAntecedents del Pacte\nD'ençà de l'any 2008 el Síndic de Greuges ha estat treballant amb la voluntat de promoure polítiques de lluita contra la segregació escolar des de la corresponsabilitat dels diferents actors que intervenen en l'àmbit educatiu i ha publicat diversos informes en relació amb el tema.\nLa segregació escolar a Catalunya (maig 2008)\nEn tots, el Síndic ha demanat a les administracions una major implicació per lluitar contra la segregació escolar i avançar cap a un sistema educatiu que asseguri la igualtat d’oportunitats, ja que considera que infrautilitzen el marc normatiu i les eines de política educativa disponibles.\nLa segregació escolar a Catalunya (I): la gestió del procés d’admissió d’alumnat (juliol 2016)\nLa segregació escolar a Catalunya (II): condicions d'escolarització (novembre 2016)\nComissió del Síndic – Debat Informes segregació escolar (12/12/2016)\nInformes del Pacte\nEn el marc del Pacte contra la segregació s'elaboren diferents informes amb l'objectiu d'aportar eines i anàlisis sobre el desplegament de les mesures previstes.\nPropostes per a un nou decret i per a nous protocols d'actuació (novembre 2019)\nEls centres educatius amb elevada complexitat davant la crisi derivada de la COVID-19 (maig 2020)\nInforme sobre l'estimació del cost de la plaça escolar a Catalunya (juliol 2020)


Blog d'Espais Duals: CANVI DE FUSTERIES, PRIMER PAS PER L'ESTALVI ENERGÈTIC\nCANVI DE FUSTERIES, PRIMER PAS PER L'ESTALVI ENERGÈTIC\nLes finestres i tancaments exteriors són una part molt important en l'estalvi d'energia dels immobles. Són sistemes que ens ajuden a millorar el confort interior i l'eficiència energètica dels edificis, a més de reduir el consum d'energia. Canviar les fusteries antigues pot suposar un estalvi considerable en la factura de calefacció i aire condicionat, a més d'una garantia d'aïllament acústic.\nAquesta consciència d'estalvi i de reduir l'impacte ambiental ja comença a ser una realitat. La propietària d'un habitatge del carrer Giriti de Barcelona volia aïllar tèrmicament el seu habitatge sense haver de renunciar a les balconeres de fusta massissa d'un edifici de més de 100 anys. Al tractar-se d'un edifici catalogat com a patrimoni històric s'havia de mantenir també tant la composició dels vidres com el color de la fusteria.\nSolució: desmuntar el bastiment que subjectava els vidres antics, simples i de 3 mm de gruix, i substituir-lo per un de nou amb prou secció per subjectar 4 vidres per porta de triple capa i càmera d'aire que aïllen tan tèrmica com acústicament. Ara ja pot fer fred o haver-hi soroll al carrer Giriti que no sentiran res!\nEtiquetas: [MIG] canvi de vidres d'una balconera


Göteborg Consultoria Informàtica | Avis Legal\nGöteborg Consultoria Informàtica, S.C.P. (en endavant Göteborg), d'acord amb la política de privacitat definida a continuació, es compromet a respectar la confidencialitat de les seves dades personals. En conseqüència, qualsevol informació que es reculli a goteborg.es serà tractada amb la màxima confidencialitat.\nSols es recullen els noms, adreces postals i/o electròniques, números de telèfon i qualsevol altra dada de caràcter personal que l'usuari, de forma voluntària, facilita en els apartats que ho requereixen. D'igual forma, es garanteix la màxima confidencialitat en el posterior tractament de totes aquestes dades.\nEl registre de dades de caràcter personal sols es requerirà quan aquestes siguin necessàries en la sol·licitud d'algun servei facilitat per Göteborg, ja sigui a través de goteborg.es o per qualsevol altre mitjà. Les dades obtingudes i les que se'n pugui derivar seran incorporades als fitxers adients.\nQualsevol persona que tingui accés a les dades personals, tant els responsables dels fitxers com aquelles que intervenen en qualsevol tipus de tractament, estan sotmesos al més rigurós secret professional. Göteborg es compromet a adoptar els nivells de protecció i les mesures adequades per garantir la seguretat de les dades de caràcter personal i evitar-ne l'alteració, mal ús, pèrdua, robatori o accés no autoritzat.\nL'usuari que faci ús dels seveis oferts per goteborg.es haurà de facilitar les dades demanades segons el principi de bona fe, significant això que no es podran donar dades inexactes o inexistents.\nLes dades de caràcter personal recollides en qualsevol apartat de goteborg.es no seran facilitades o comunicades a tercer aliens a Göteborg, a excepció de que siguin necessàries per la prestació d'algun servei o que siguin requerides per les autoritats públiques competents, de conformitat amb les disposicions legals aplicables en cada moment.\nLa sol·licitud d'un servei a través de la pàgina web goteborg.es implicarà l'acceptació expressa i sense reserves de la política de privacitat de dades de caràcter personal que manté Göteborg, exposada en aquesta pàgina.\nLa introducció i registre de les dades de caràcter personal per part de l'usuari comportarà l'acceptació i autorització expressa a Göteborg per a la seva recollida, la incorporació als fitxers adients i el tractament necessari, l'acceptació voluntària de la cessió de les dades registrades únicament quant aquesta sigui necessària per a la prestació del servei sol·licitat i, finalment, l'autorització per a la seva conservació durant els terminis previstos a les disposicions legals aplicables.\nTenint en compte que l'autorització al tractament i cessions indicats té caràcter voluntari, l'usuari podrà revocar l'autorització aquí concedida, tant pel tractament com per la cessió de les dades, segons els termes establerts a la normativa sobre protecció de dades vigent en cada moment.\nAquests drets poden ser exercitats tant per l'usuari com pel seu representant legal, mitjançant sol·licitud escrita i signada tant presencialment com per escrit a la següent adreça:\nLa pàgina web goteborg.es fa servir les cookies només per a identificar la sessió de l'usuari, la qual cosa permet l'accés a continguts personalitzats i apartats restringits.\nL'usuari té la possibilitat de configurar el seu navegador per ser avisat de la recepció de cookies pel seu ordinador, si bé Göteborg no es responsabilitza de que la seva desactivació impedeixi el correcte funcionament de la pàgina.\nLa privacitat de tota la informació, tant la facilitada per l'usuari a través dels diferents formularis de sol·licitud de dades personals, com l'accessible a través de goteborg.es, estan regulades per la Llei Orgànica 15/99, de 13 de desembre de Protecció de Dades de Caràcter Personal i pels reglaments que la desenvolupen.


Venir és un Regal Màgic\nDel 5 de desembre de 2016 al 7 de gener de 2017* totes les nenes i els nens podran entrar al Zoo amb un 50% de descompte.\nLa meitat de l'import de cada entrada màgina la donarem a la Fundació Pare Manel, que ajudarà als Reis d'Orient a aconseguir joguines per als nens i nenes de famílies en situació de vulnerabilitat.\n*excepte 17 de desembre\nCasals del Nadal i Reis\nPerquè la teva besstiola passi un Nadal diferent, porta-la de vacances al Zoo.\nInscripcions a partir del 14 de Novembre.\nUna activitat familiar per aprendre a triar i cuidar les nostres mascotes.\nFeines de Granger\nEls nens i nenes que visiten el Zoo tenen una cita a la Granja per ajudar-nos a cuidar les ovelles, les cabres, els rucs...\nEls educadors del Zoo són els guies d'una expedició fascinant per a petits exploradors amb ganes de conèixer els animals i les seves històries.\nLa Brossa o la Vida\nExpliquem com la brossa amenaça moltes espècies animals\nJuguem amb la brossa al Punt Verd del Zoo per aprendre com el seu excés ens perjudica a tots i també els animals.\nEls secrets del Zoo: Què vols saber dels mamífers aquatics?\nPer passar un matí inoblidable descobrint un Zoo que no heu vist mai!\nCol·labora amb els projectes del Zoo i gaudeix amb la família\n82 Ferrerets alliberats a la Serra de Llevant de Mallorca\nDimecres passat 14/12/16 vam alliberar 82 ferrerets (Alytes muletensis) nascuts al Zoo al Parc natural de la Serra de Llevant de Mallorca. Es tracta d’una espècie d’amfibi endèmica d’aquesta illa i l’objectiu de l’actuació és repoblar aquesta àrea, d’on havien desaparegut, com a part del Pla de conservació del ferreret de la Conselleria de Medi Ambient, Agricultura i Pesca del Govern de les Illes Balears. En total, 45 adults i subadults i 37 larves han començat ja la seva adaptació a les torrenteres de muntanya mallorquines.\nEls esforços conjunts dels últims anys per a la conservació del ferreret en una altra zona de l’illa, la Serra de Tramuntana, ja han permès que la seva situació hagi passat de “perill crític” a “vulnerable” segons la catalogació de la llista vermella de la UICN (dos categories per sota en el grau d’amenaça). El projecte de recuperació del ferreret ha rebut reconeixement internacional i està servint de model per a altres plans de conservació.\nAlgunes característiques de l’espècie i el seu hàbitat\nLes torrenteres de muntanya de Mallorca, encara que són estacionals en el seu cabal i acostumen a restar seques durant l’estiu, mantenen basses i tolls en les gorges que no s’assequen mai, i és allà on els capgrossos del ferreret, uns dels més grans de la fauna europea, creixen i experimenten la metamorfosi.\nInclosos com són dins del gènere Alytes (tòtils), presenten peculiaritats reproductives pròpies d’aquests gripaus, entre les quals destaca el fet que el mascle carrega a la regió lumbar els ous que la femella posa al terra i els transporta durant tot el període de maduració humitejant-los periòdicament. Un cop són a punt de sortir, el mascle es fica dins l’aigua perquè els capgrossos s’alliberin.\nEl Pla de conservació del ferreret\nL’any 1980 es va trobar a la Serra de Tramuntana a Mallorca un dels últims vertebrats descoberts de la fauna europea, el ferreret (Alytes muletensis). Aquesta espècie d’amfibi, resta de l’antiga fauna que habitava Mallorca abans de les invasions de les espècies animals continentals, tenia el seu hàbitat en una reduïda àrea de torrents a la Serra de Tramuntana, on no havien arribat les espècies invasores a causa del perfil agrest del terreny.\nAquesta minúscula àrea de distribució i el limitat nombre d´exemplars que es van comptabilitzar en els primers censos, van posar en alerta les autoritats i la comunitat científica, que van començar a treballar per conèixer la nova espècie i protegir-la. El fruit d’aquesta feina col·lectiva va ser la inclusió del ferreret el 1982 al Llibre Vermell de la UICN amb la catalogació d’espècie “en perill crític” i la redacció el 1991 del Primer pla de recuperació del ferreret amb els principals objectius de conservar-ne les poblacions i hàbitats, controlar els depredadors introduïts, crear nous punts de reproducció, lluitar contra la contaminació de l’hàbitat --a la qual els amfibis són molt sensibles--, i fer divulgació de la seva situació.\nUna de les mesures preses va ser estendre la cria en captivitat de l’espècie, a la qual han contribuït, entre d’altres membres d’un grup selecte d’institucions, el prestigiós Jersey Wildlife Trust i també el Zoo de Barcelona, amb el qual la Conselleria balear va firmar un conveni de col·laboració. Des del 1993, la reproducció al Zoo de Barcelona ha estat espectacular. Més de 1.500 exemplars han nascut a les seves instal·lacions i al voltant d’un 95% han estat lliurats a les autoritats mallorquines per al seu alliberament al medi natural.\nActualment, el projecte de conservació del ferreret contempla també la lluita contra les malalties emergents que afecten als amfibis, com la quitridiomicosi, provocada per un fong que està afectant dramàticament els amfibis de tot Planeta, i ja present a l’illa de Mallorca. Les actuacions actuals també preveuen la repoblació d’una nova àrea al Parc Natural de la Serra de Llevant, que s’inicia amb l’alliberament d’avui, ja que la Serra de Tramuntana ha aconseguit ja una població estable.\nVENIR AL ZOO ÉS UN REGAL MÀGIC!\nUn any més el Zoo ha posat en marxa una campanya ZOOlidària amb la Fundació Pare Manel perquè tots els nens i nenes tinguin regals el Dia de Reis!\nDel 5 de desembre al 5 de gener tots els infants fins a 12 anys podran entrar al Zoo amb el 50% de descompte, i la meitat de l’import de cada entrada serà per a la Fundació Pare Manel, que ajudarà els Reis d’Orient a aconseguir joguines per als nens i nenes de famílies en situació de vulnerabilitat.\nAmb aquesta iniciativa, oferim a tots els visitants del Zoo l’oportunitat d’ajudar altres famílies i també d’estalviar-se alguns diners!\nFUNDACIÓ PARE MANEL: UNA HISTÒRIA DE BARRI\nLa Fundació Pare Manel és una institució sense ànim de lucre, arrelada als barris de Verdum i Roquetes de Barcelona, que desenvolupa i lidera projectes d'acció social i educativa. La seva acció preferent és el treball amb persones, infants, joves i famílies que estan en situació de major vulnerabilitat.\nAquests són els seus grans projectes, fets realitat amb il·lusió i esforç gràcies a l’ajuda de moltes persones:\nUn espai d'atenció a la infància i adolescència on s’ofereix lleure educatiu i reforç escolar per estimular i donar suport al desenvolupament de la personalitat i potenciar les capacitats socioeducatives dels nois i noies. El centre forma part de la xarxa de Serveis Socials d’Atenció Primària (SSAP) de l’administració local.\nUn projecte de Formació i Inserció Laboral per oferir als joves una experiència pre-laboral i afavorir així el seu accés al mercat laboral, i també per donar una segona oportunitat als que han abandonat els estudis prematurament.\nAssociació Esportiva Babar\nUna entitat esportiva que forma part activa de la vida social del barri de Verdum-Roquetes on dinamitza equips de diverses categories de futbol sala tot utilitzant l’esport com a eina educativa i socialitzadora per a infants i joves en situació de risc social.\nArriben al Zoo 26 cavallets de mar en greu perill d’extinció\nAquest més de desembre hem donat la benvinguda a 26 exemplars de cavallets de mar! Procedeixen de l’Institut d’Investigacions Marines de Vigo (CSIC), i pertanyen a dues espècies, una autòctona del Mediterrani -Hippocampus guttulatus, cavallet de mar de musell llarg- i l’altra d’Austràlia -Hippocampus abdominalis, cavallet de mar panxut-.\nAquests peixos, que pots veure a l’espai de l’Aquarama, estan greument amenaçats a tots els mars del Planeta, són molt sensibles a la contaminació i pateixen la pesca furtiva per a utilització ornamental en aquaris i en la medicina oriental. S’estimen captures anuals de 25 milions d’exemplars a tot el món, el que explica que l’espècie es trobi en greu perill d’extinció, i que en mars com el Mediterrani, sigui tan difícil de veure’ls: pocs submarinistes han pogut captar-ne imatges, i els que ho han fet, han hagut d’esperar dies a que sortissin dels seus amagatalls, les praderies de posidònia.\nEls cavallets de mar es desplacen mitjançant el moviment ràpid i intens de les seves curtes aletes, tot i que la major part del temps s’enganxen a qualsevol element, com les algues. És habitual observar-los en aquesta posició, balancejant-se al ritme dels corrents mentre esperen les seves preses (plàncton), que succionen mitjançant el seu llarg musell. Un dels seus trets més característics és la seva reproducció: la femella posa els ous dins el marsupi del mascle, que és qui en realitza la incubació i dóna a llum centenars de cries, que són independents des del seu naixement.\nEl cavallet mediterrani (Hippocampus guttulatus) és una espècie costanera d’aigües superficials, petita i amb espines prominents a la pell, que habita les algues i praderies marines properes a fons rocosos entre els 0,5 i els 15 metres de fondària. Per contra, el cavallet australià (Hippocampus abdominalis), tot i també ser una espècie costanera, és més gran i de coloracions molt variables, i sol quedar atrapat en piscines de roca natural quan la marea baixa i, quan aquesta torna a pujar, es desplaça entre algues i esponges fins als 50 metres de fondària.\nActivitats infantils amb els cavallets de mar\nAquest Nadal cada matí els més petits podran participar en diverses activitats relacionades amb els cavallets de mar. Podran conèixer les noves instal·lacions i la vida d'aquests animals, el seu hàbitat i la vida a sota el mar.\n“La Capsa del Tresor”, que ens ajudarà a conèixer la morfologia dels cavallets\n“Cavallers de mar”, on coneixerem la problemàtica de la supervivència d’aquests animals marins\n“Pare per sorpresa”, sobre el seu procés de reproducció\n“Ens amaguem?”, que servir per familiaritzar-nos amb les tipologies i habitats.\nEls horaris es podran consultar a les taquilles i a la web del Zoo.\nNeix al Zoo un altre mangabei gris de coroneta blanca, la tercera cria d’en Racky\nEl Zoo de Barcelona ha donat la benvinguda a la tercera cria de mangabei gris de coroneta blanca d’aquest any, a la galeria dels petits primats. Totes tres cries són del mascle Racky i la mare aquest cop és la Kasi, la femella més veterana del grup. Els mangabeis grisos de coroneta blanca són una de les espècies de primats més amenaçada del món i originàries de l’Àfrica Occidental. Actualment l’espècie es troba en perill d’extinció però degut a l’explotació de les seves selves i la caça il·legal aquesta població silvestre està en procés de saltar a la categoria d’espècie en perill crític d’extinció per la Unió Internacional per la Conservació de la Naturalesa (UICN). La cria va néixer el passat 31 d’octubre i actualment es troba en un bon estat de salut i enganxada a la seva mare.\nEn aquests darrers cinc mesos també van néixer dues altres cries de mangabeis grisos de coroneta blanca: el Ragnar, un mascle nascut el juliol i l’Eku, una femella nascuda l’agost, són també cries d’en Racky, un mascle de 12 anys que dintre de la col·laboració que es fan en els programes de l’EEP. En Racky va arribar procedent del Zoo d’Accra, a Ghana, al Febrer 2014, i està demostrant ser un magnífic protector de la seva gran família.\nÈxit de conservació i reproducció\nActualment l’espècie està catalogada en la llista vermella de UICN en perill d’extinció i es una de les 25 espècies de primats més amenaçada del món. És per això que es prioritari pel Zoo de Barcelona realitzar accions que permetin l’accés al coneixement i estat d’aquesta espècie, així com la importància de treballar en favor de la seva conservació.\nL’Associació Europea de Zoo i Aquaris (EAZA) manté diferents programes a nivell europeu per la conservació i reproducció d’animals en perill d’extinció, entre els que es troba el del mangabei gris de coroneta blanca, coordinat des del Zoo de Barcelona, per la Dra. Maria Teresa Abelló. L’objectiu és mantenir una població suficient i sostenible a Europa per contribuir a la conservació de l’espècie.\nEn aquest sentit, s’ha aconseguit recuperar la capacitat reproductora d’exemplars en captivitat, que haguessin estat incapaços de reproduir-se o de cuidar adequadament a les seves cries, contribuint amb èxit a la pervivència i preservació de l’espècie.\nActualment el Programa de Conservació i de Reproducció Europeu d’aquesta espècie manté una població de 90 exemplars (36 mascles i 54 femelles) en 13 institucions zoològiques europees membres de l’EAZA i del Zoo d’Accra. Aquest programa col·labora amb la conservació in situ de l’espècie a través de l’Associació per la Conservació dels Primats de l’Oest Africà (WAPCA), on és membre el Zoo de Barcelona. Així mateix La Fundació Barcelona Zoo cada any financia el viatge l’estada d’un investigador i d’estudiants de la Universitat de Barcelona que sota la direcció de la Dra. Montserrat Colell desenvolupen diferents tasques y projectes de investigació a Ghana.


L’estada de pretemporada del primer equip es farà de nou a Saint George’s Park - FC Barcelona\nHomeFutbolPrimer EquipNotíciesL’estada de pretemporada del primer equip es farà de nou a Saint George’s Park\nL’estada de pretemporada del primer equip es farà de nou a Saint George’s Park\nfcbarcelona.cat - 09/05/2016 | 00:00\nDel 25 al 30 de juliol, el complex esportiu de la Federació Anglesa acollirà la preparació de l’equip, com ja va passar durant la pretemporada 2014/15, la primera de Luis Enrique com a técnic\nL'equip tornarà a Saint George's Park / MIGUEL RUIZ - FCB\nSaint George's Park, complex esportiu ubicat al centre d’Anglaterra, acollirà de nou l’estada de pretemporada del primer equip de futbol, repetint l’experiència de la temporada 2014/2015, la primera de Luis Enrique a la banqueta. Enguany serà entre els dies 25 i 30 de juliol i, acabada l’estada, l’expedició es desplaçarà directament a Dublín (Irlanda), on el dia 30 de juliol l’equip jugarà el primer partit amistós de la pretemporada, davant el Celtic de Glasgow, en el marc de la International Champions Cup.\nSaint George’s Park és un centre esportiu de la Federació Anglesa (FA) i està ubicat prop de Birmingham, al centre d’Anglaterra. És el centre d’entrenament de 24 equips d’Anglaterra i també un lloc de desenvolupament de futbol, esport i negocis. Està ubicat dins de 330 hectàrees de zones verdes al bosc nacional d’Anglaterra. El centre compta amb instal·lacions esportives d’última generació especialment pensades per a la preparació d’equips d’elit.\nLes instal·lacions esportives inclouen un camp de futbol interior de gespa artificial de 105 m x 68 m; 13 camps de futbol exterior; una pista d'atletisme de 60 m situada al costat del camp interior; camp interior de 60 m x 40 m per a esports com el futbol sala; àrea de porters específica; una àrea d’escalfament; zona de running amb desnivell de 20 graus per a treball de condicionament i fitness; cinc pavellons per a reunions informatives, anàlisi de formació i sessions informatives; perform, un centre de medicina esportiva, rendiment esportiu i investigació, i un hotel amb 228 habitacions.\nA més del partit que es jugarà a Dublín, el dia 30, ja s’han confirmat dos més, un contra el Leicester, al Friends Arena d’Estocolm (Suècia) el 3 d’agost, i un altre contra el Liverpool, el 6 d’agost, en un estadi per confirmar. Està pendent de confirmar-se la data del Trofeu Joan Gamper, que un any més serà la presentació oficial de l’equip per a la temporada 2016/17. D’acord amb la proposta de calendari aprovada a la darrera Assemblea de la Lliga de Futbol Professional i que es presentarà a la Reial Federació Espanyola de Futbol, l'inici de la Lliga seria el dia 21 d'agost.\nUn mes... i retorn a la feina!\nLa pretemporada s'iniciarà el 19 de juliol


16-20/SEPT PERIODE INSCRIPCIÓ EXTRAESCOLARSAfa Rambleta del Clot\nBenvolgudes famílies, us informem que del 16 de setembre fins el 20, obrim el període d’inscripcions a les activitats extraescolars del curs 2019-2020\nTeniu tota la informació a la web: https://afarambletadelclot.cat/extraescolars/.\n( Acollida, Casal de Tarda i aula d’aprenentatge: inscripcions a partir del dia 1 de setembre)\nRecordeu que també podeu consultar informació de l’AFA enviant un missatge de whatsapp al 665 772 120 de dilluns a divendres de 16.30 a 19:00 h. El despatx de l’AFA esta obert a les famílies els dimarts, dimecres i dijous de 16.30 a 17.30 i de 18:00 h a 19:00 h.\nAquest any com a novetat tambe obrim una nova hora de escacs a les 17:45h els dimecres, podeu fer la inscripcio per afagest.\nRecordeu que per fer les extraescolars és imprescindible de ser soci de l’AFA i fer la inscripció per l’afagest: https://rambleta.afagest.com/.\nIMPORTANT: ***Manualment hem d’acceptar un a un en afagest, així que si us surt “pendent” i ja heu pagat i enviat la documentació no us preocupeu.Afagest us demana “renovar l’afiliació”, seguiu els passos indicats tal com us diu el tutorial. Però recordaU que la quota de l’Afa no es domicilia, tot i que el programa, per defecte, us indiqui que si.***


Notícies - La transició energètica, un repte per a la humanitat i també per a les empreses\nEl primer Tribuna Sant Cugat Empresarial de 2022 ha agrupat ponents lligats al món de l'energia\nUn moment de la ponència / Foto: Ajuntament de Sant Cugat\nel 26/maig Sergio Morales Economia PDF\nLa transició energètica és quelcom que la societat es marca com a objectiu clar, sobretot per garantir el futur de la humanitat. En aquesta tasca, el teixit empresarial hi té un paper clau, però també esdevé una oportunitat. És una de les conclusions que s'ha posat sobre la taula aquest dijous al Tribuna Sant Cugat Empresarial, organitzat per Sant Cugat Empresarial (SCE) i que ha comptat amb ponents del món de l'energia, tant des de l'àmbit privat, com el públic i acadèmic.\nEl president de SCE, Jaume Vives, ha fet de mestre de cerimònies en la trobada, que ha tingut lloc al Qgat Hotel i ha aplegat representants del món econòmic de la ciutat i del país, així com representants polítics de l'Ajuntament. Per al president de l'associació santcugatenca, el consum d'energia que s'ha fet fins ara ha derivat en una "agressió contra el planeta". La crisi de recursos energètics, agreujada per la guerra entre Rússia i Ucraïna, ha fet que s'hagi posat el focus en les energies renovables com a opció de futur. "Ens juguem molt amb la transició i ho hem d'afrontar de manera pragmàtica i realista, sense ideologies i deixant enrere promeses que no es poden complir", ha expressat Vives.\nDes de l'administració, s'apunta que la transició energètica hauria d'estar completada l'any 2050, un objectiu que, segons el cap de la divisió de gestió energètica de l'Institut Català d'Energia (ICAEN), Joan Josep Escobar, es pot entomar: "La transició és viable", ha afirmat. En tot cas, ha matisat que assolir el 100% d'energies renovables no és factible, però si arribar al 75%. Per a Escobar, cal que tota la societat, i en particular les empreses, se sumin a aquesta tendència, i ha fet un advertiment: "Les que no hi entrin no podran sobreviure".\nEn el mateix sentit s'ha pronunciat el president de RWE Renewables lberia, Robert Navarro, que ha assegurat que les tecnologies per fer possible una transició energètica ja existeixen. Ara bé, considera que cal fer sacrificis: Navarro assegura que un desplegament de plaques fotovoltaiques que produeixin l'energia equivalent a una central nuclear ocuparia 16.000 hectàrees. "Tenim la tecnologia, tenim la voluntat, però necessitem un consens social", ha dit en aquest sentit, i ha instat tothom a fer "pedagogia" perquè el missatge penetri en l'opinió social.\nTambé ha intervingut al debat el CEO de Factor Energia, Emili Rousaud, que ha fet una mirada a les fortaleses que ofereix el territori per facilitar la transició energètica. "La península ibèrica serà el gran productor d'energia cap a Europa", ha augurat en referència a la capacitat eòlica i solar. Rousoud s'ha adreçat als representants del teixit empresarial presents a la trobada i els ha encoratjat a invertir en energies eòliques: "En tres anys recuperes el cost de la instal·lació", ha assegurat. Amb tot això, l'empresari insta tothom a emprendre accions no només pel "futur de la humanitat", sinó també perquè "surt a compte" a les companyies.\nLa quarta visió sobre la transició energètica l'ha aportat la professora d'Economia de IESE Business School Núria Mas, que ha desgranat com el conflicte bèl·lic a Ucraïna i la crisi dels subministraments ha frenat el creixement econòmic. Tot plegat ha repercutit en disparar els preus de les energies, una conseqüència de la dependència d'Europa al gas provinent de Rússia. De fet, des del vell continent es treballa perquè quan acabi l'any s'hagin reduït un 60% les importacions russes d'aquest element. Tot això, però, dependrà d'encaixos geopolítics que encara s'han de definir. En tot cas, Mas veu clara la solució: "Europa ha de ser autosuficient".\nEl Tribuna Sant Cugat Empresarial d'aquest dijous, moderat per la directora de Cugat Mèdia, Mònica Lablanca, també ha comptat amb la intervenció del primer tinent d'alcaldia, Pere Soler. Per al responsable de l'àrea d'Hisenda de l'Ajuntament, és clau que s'entomin accions també des del món local. En aquest sentit, ha subratllat "l'aposta clara ambientalista" del govern municipal, amb la figura del comissionat per l'Emergència Climàtica per fomentar el treball transversal a totes les àrees. També ha destacat polítiques com el canvi d'enllumenat, la nova flota de vehicles municipals i la instal·lació de plaques fotovoltaiques, entre d'altres mesures, com a accions que sumen en aquest canvi.\nTots ens juguem molt amb el futur que deixarem. Ho hem d'afrontar de manera pragmàtica, deixant de banda ideologies.\nNo hi ha un altre camí: les empreses no podreu sobreviure al mercat si no entreu a la guerra de la transició energètica.\nTenim la tecnologia, la voluntat, les ganes de fer-ho. Necessitem consens social. Cal fer pedagogia.\nNo només cal tenir la consciència sobre l'emergènia climàtica. Si no fem res això serà un desert i hi haurà un futur trist. No només és això: feu els números a l'empresa perquè surt a compte.\nQuan parlem d'autosuficiència parlo de menys globalització, però Europa ha de ser autosuficient.\nAquest govern té una aposta clara ambientalista. Vam crear el comissionat de l'Emergència Climàtica per treballar de manera transversal.\nL'Hotel Qgat, reconegut pel seu compromís amb la sostenibilitat\nSant Cugat redueix un terç el nombre d'aturats en un any


TIB - New: Busos del TIB es vesteixen amb el llaç morat - CTM\n6-03-2019 Latest news\nBusos del TIB es vesteixen amb el llaç morat\nAmb motiu del Dia Internacional de la Dona, tres busos de la concessionària Arriva llancen la campanya #ArrivaMujer\nEls busos TIB de les línies gestionades per l'empresa concessionària Arriva, circulen aquesta setmana vestits amb el llaç morat. Concretament són tres els vehicles que difonen el missatge d’apoderament femení i que circulen per les zones de Can Picafort i Inca (L390), Sóller i Valldemossa (L210) i Port de Sóller (L211).\nAquesta iniciativa té per objectiu conscienciar sobre la importància de la igualtat d'oportunitats en sectors tradicionalment masculins com és el del transport. Amb aquesta finalitat Arriva Spain es va adherir a la Plataforma Europea per al Canvi – Dones en el Transport, de la Comissió Europea, que busca potenciar l'ocupació femenina en aquest sector, en el qual a Espanya en el transport de viatgers només un 22% són dones. A Mallorca, Arriva compta amb un 4,35% de dones en plantilla entre elles Raquel Treviño, responsable de Recursos Humans de la companyia.\n“Queda molt treball per recórrer per a aconseguir la igualtat d'oportunitats entre homes i dones, en sectors tradicionalment majoritàriament d’homes com el de la mobilitat. #ArrivaMujer vol posar en valor el compromís que la nostra companyia té amb les mallorquines i dir-los que treballa per a aconseguir aquesta igualtat” destaca Pedro Talledo, Director General d’Arriva Mallorca. Entre les mesures que Arriva dóna suport activament destaquen la promoció de la dones en els llocs de representació i direcció de les companyies, la conciliació laboral, el desenvolupament de programes de formació i l'establiment de sancions a la discriminació laboral.\nDe la mateixa manera Maarten van Bemmelen, Director Gerent del Consorci de Transports de Mallorca, destaca que “Des del Consorci s'estableixen mesures per a fomentar la igualtat. D'aquesta manera s'han inclòs clàusules socials relacionades amb perspectiva de gènere en el concurs actual de les noves concessions. Algunes d'aquestes clàusules són, per exemple, garantir publicitat no sexista i mesures que vetllin per la igualtat en l'accés al treball, a la retribució, promoció, formació i permanència, així com la prevenció de l'assetjament sexual en el treball i a establir mesures que afavoreixin la conciliació amb la vida familiar”.\nD'altra banda el Consorci de Transports de Mallorca té un conveni de col·laboració amb IBdona que recull una sèrie de mesures relacionades amb el transport públic interurbà que representen un pas endavant cap a una societat sense violències masclistes. Una de les principals mesures és la que les dones víctimes de violència de gènere es beneficien des del passat 2 de juliol de descomptes en els viatges del transport públic interurbà: bus, tren i metro.